text: Psykisk syge som skovhjælpere 
  27 oktober 2010 kl. 09.09
  Nu skal psykisk syge ud i skoven for at hjælpe til med forskellige opgaver. Det sker i et samarbejde mellem institutionen Montagen og Skov- og Naturstyrelsen.
  De psykisk sårbare personer, som er tilknyttet Montagen, får mulighed for at løse opgaver i naturen på Skov- og Naturstyrelsens arealer. Det drejer sig typisk om opgaver til glæde for publikum f.eks. samling af affald, opfyldning af folderkasser, forberedelse til arrangementer.
   
   
   
   
  
  Win-win 
  Institutionsleder Michael K. Johnson siger: 
  - Det er simpelthen i win win situation. Nogle af de personer, jeg arbejder med, har svært ved at være sammen med mange mennesker og har stor glæde af at gå ude i naturen. Når det kan kombineres med at de løser nogle meningsfyldte og samfundsrelevante opgaver, kan det vel ikke være bedre.
  Forsyningsselskabet Arwos i Rødekro har sponseret cykler, så skovhjælperne kan komme rundt i skoven.
  